《次韵六兄茂永论有无之作》
宋代·范浚

磨砖不成镜，画饼不可食。谈空如画饼，要匪实消息。

泥有如磨砖，未免见排辟。筹量有无中，背道费寻觅。

先天为心祖，此事冥太易。空毋堕渺茫，有勿著声色。

勿同半生灭，邪见徒役役。万有齐一虚，寥廓鸟无迹。

至虚本非无，岂谓滞神识。佳哉僧肇论，妙意真的的。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。